AQUA ปลื้ม Q2/59 กำไรโต 38% หลังรายได้เพิ่ม
AQUA ปลื้ม Q2/59 กำไรโต 38% มาที่ 92.48 ลบ. จากปีก่อนมีกำไร 67.01 ลบ. หลังรายได้เพิ่ม ขณะที่ช่วง 6 เดือนแรกมีกำไร 171.29 ลบ. เพิ่มขึ้น 29% จากปีก่อนมีกำไร 132.64 ลบ.
16 ส.ค. 2559

บริษัท อควา คอร์เปอเรชั่น จำกัด (มหาชน) หรือ AQUA รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 92.48 ล้านบาท หรือมีกำไรสุทธิ 0.0201 บาทต่อหุ้น เพิ่มขึ้น 38% จากช่วงเดียวกันของปีก่อนที่มีกำไรสุทธิ 67.01 ล้านบาท หรือมีกำไรสุทธิ 0.0146 บาทต่อหุ้น
โดยผลการดำเนินงานในไตรมาสดังกล่าวที่เพิ่มขึ้น เนื่องจากรายได้จากการให้บริการที่เพิ่มขึ้น
อย่างไรก็ตามผลการดำเนินงานช่วง 6 เดือนแรกมีกำไรสุทธิ 171.29 ล้านบาท หรือ 0.0373 บาทต่อหุ้น เพิ่มขึ้น 29% จากช่วงเดียวกันของปีก่อนที่มีกำไรสุทธิ 132.64 ล้านบาท หรือ 0.0289 บาทต่อหุ้น